**Problemformulering**  
Hvordan kan jeg designe og udvikle en tilgængelig webside fra bunden?  
  
**Communication brief**Senderen er mig, som gerne vil lære andre at lave julestjerner, så det jeg gerne vil opnå, er at brugeren kan forstå og bruge denne tutorial.  
Jeg vil gerne vise, at alle kan bruge tutorials på nettet, hvis der er blevet tænkt over web accessibility. Min målgruppe er de, der gerne vil lære at lave julestjerner, og særligt fokus på farveblinde. Det er vigtigt at siden indeholder, en guide til hvordan man laver julestjerner, og gerne med lidt flere forskellige måder at få det formidlet på, f.eks. med tekst, billeder, og videoer med voiceover. Da jeg har haft fokus på farveblindhed, er det vigtigt at jeg har valgt nogle farver og kontraster, farveblinde kan se. Udover det er det vigtigt at siden er simpel, så flest muligt kan bruge den, uden at blive distraherede. Mediet er en webpage. Det der kan hjælpe min formidling af denne tutorial er, farverne, teksten, billederne og en video. Dette gør, at der er forskellige måder at tilgå tutorialen på. Formidlingen kan blive vanskelig, hvis der er billeder der fjerner fokus og hvis selve billederne og videoen er i en dårlig opløsning, så man ikke kan se, hvad der er hvad. For at vide at ens side har været let tilgængelig for alle, kan man evt. bruge ratings på siden, så man får et indblik i, hvordan det er blevet taget imod.

**Spørgeskemaundersøgelse**

Det jeg gerne ville finde frem til, via mit spørgeskema, var hvordan brugerne bedst modtager information på internettet i forhold til tutorials. Derudover ville jeg gerne finde ud af hvad brugerne foretrækker, når de begår sig på nettet, med tanke på kontraster, og hvordan tutorials bliver videregivet. Jeg har fundet ud af, at mange foretrækker store kontraster, så de kan skelne mellem forskelligheder på en side. Derudover viser min data at de fleste foretrækker billeder, og evt. med tekst til, når de skal bruge en tutorial. Der er desuden bred enighed om, at hvis en hjemmeside kun er fyldt med tekst, går brugerne væk fra siden. Ud fra svarene på mit spørgeskema, har jeg valgt at lave en kombination af det der har haft flest %. Så jeg har valgt at have en video med lyd og billeder med tekst, så en bred vifte kan og har lyst til at bruge min side.

**Persona**

Et billede, der indeholder tekst

Automatisk genereret beskrivelse

**Online link**

<https://web.camilla-lorenzen.dk/>

**Webtilgængelighed**

**POUR**

**P:**   
P’et indgår umiddelbart ikke på min hjemmeside. Men en mulighed for at få det med, kunne have været at lave en række med Step 1-19, for at brugeren ville kunne komme hurtigt ned til de forskellige steps, eller tilbage til et step, uden at scrolle.   
Jeg har brugt en stærk kontrast (grøn og hvid), for at gøre indholdet læsbart, og overskueligt.

**O:**  
Dette kommer til udtryk, da man kan bruge tastaturet igennem hele siden. Hvis man vil se videoen, kan man bruge tab-knappen og enter, for at trykke play og derudover kan man bruge piletasterne for at komme længere ned på siden.

**U:**  
Man forstår hvad man er inde på med det samme man kommer ind på siden, og da det hele står på dansk, uden pludselige ord med engelsk, giver det en god forståelse og alle kan være med, uden at en evt. skærmlæser bliver forvirret over at der er to forskellige sprog.

**R:**  
Hjemmesiden kan bruges af andre browsere, så den er kompatibel. Derudover kan man både bruge hjemmesiden, fra sin telefon, Ipad eller computer.   
Derudover kan man køre den i et valideringsprogram, hvor den melder 0 fejl, så computere forstår også indholdet.

POUR på siden kunne sagtens have været bedre, f.eks. med ikoner (og lyd) der viser man kan få det læst højt og evt. flere muligheder for at komme ned til de forskellige steps uden at skulle scrolle.

**RWD**

For at få et responsive web design, har jeg brugt forskellige ting i min kode, for at gøre at brugerne har flere forskellige muligheder for at bruge min side. Bl.a. har jeg brugt det der hedder @media screen and… for at webpagen forstår at når den kommer på så og så mange pixels, skal den ændre sin form og opstilling, så man kan bruge webpagen fra forskellige devices. Det der ellers bruges for at ens webpage ændrer sig fra device til device, er ”meta viewport”. Det ”meta viewport” gør, er at den giver browseren en form for instruktioner på at den skal følge den skærmstørrelse siden, bliver vist på. For at mine billeder ikke bliver større end de er lavet til, har jeg givet dem en max-width på 100%. Dette betyder at uanset hvor stor en skærm du viser hjemmesiden på, så blive billederne altså ikke større i bredden. I højden justere de selv, hvor meget de skal fylde. For at min tekst og billeder står ved siden af hinanden har jeg brugt grid. I web-versionen er det to kolonner der er blevet brugt. Én til teksten og én til billedet, og for at det kunne blive minimeret når man ændrede det til mobil-version, har jeg været nødt til at proppe dem begge i én enkelt kolonne med en max-width, for at billede og tekst kom under hinanden, og ikke stod ved siden af hinanden, som i web-versionen.